Ewebeels #eBoek – Andre Beukes: EU Labour Law specialist
Wat volg, is ’n uiters spannende aantal hoofstukke met gesteelde motors en oneindig baie adrenalien. Vullisdromme word deursoek, televisieprogramme word gekaap en verskeie messe trek bloed…
’n Aktuele teks
Suid-Afrika is ’n land waar honderde vroue jaarliks deur hulle manlike metgeselle vermoor word. Chanette Paul is al vir baie jare ’n aktivis teen vrouemishandeling en tydens die lees van Ewebeeld is daar verskeie verwysings na hoëprofielhofsake waar mans aangekla word van geweld teen vroue. Nie net skep dit ’n konteks vir die verhaal nie, dit skep ook spanning: Hierdie vroue het dit nie een oorleef nie…
Wilna Adriaanse sê van Ewebeeld: “Chanette is beslis een van die soepelste stemme in Afrikaans en kry dit keer op keer reg om die lesers te verras. Sy het nog nooit geskrik om moeilike en selfs kontroversiële temas aan te pak nie. Hierdie manuskrip is net weer ’n bewys daarvan. Sy raak hier ’n interessante en relevante tema aan – veral na aanleiding van die aantal hoëprofielsake wat die afgelope paar jaar in die nuus was, waar jong meisies/vroue die slagoffers was van geweld en selfs moord deur ’n geliefde. Dit is beslis ’n tema wat wyd aanklank sal vind.”
Ewebeeld herinner nogal aan The skin I live in, daardie ysingwekkende sielkundige riller van Agustín Almodóvar onder regie van sy broer, Pedro Almodóvar, met Antonio Banderas in die hoofrol.
Hoewel die akademiese leser heelwat letterkundige truuks in haar werk sal raaksien, is Chanette skaamteloos dat sy haar boeke só skryf dat gewone mens dit moet geniet. In ’n onderhoud het sy gesê: “Boeke is soos vye of turksvye, ek skryf vye.”